Instrument de anchetă pentru culegerea de date comportamentale despre acceptarea vaccinării și rata de vaccinare

**Consimțământul în cunoștință de cauză**

Vă mulțumim pentru interesul față de studiul nostru. Suntem cercetători de la (introduceți numele institutului) și suntem interesați de (introduceți obiectivele studiului). Răspunsurile dumneavoastră ne vor ajuta în documentarea și adaptarea intervențiilor noastre pentru a mări rata de vaccinare. Pentru a răspunde la întrebări, aveți nevoie de aproximativ (un număr estimat de minute) de minute. Înainte de a fi de acord cu studiul, vă rugăm să citiți cu atenție informațiile de mai jos.

Participarea dumneavoastră la acest studiu este în întregime voluntară și nu există răspunsuri corecte sau greșite la întrebări. Întrebările sunt despre vaccinare și despre atitudinea dumneavoastră față de vaccinare. Vom solicita și unele informații personale, cum ar fi sexul, vârsta și nivelul de studii. Răspunsurile pe care le dați vor fi anonimizate, ceea ce înseamnă că nu putem identifica datele ca fiind ale dumneavoastră. Datele vor fi culese de (introduceți numele agenției responsabile cu culegerea datelor) și vor fi comunicate echipei de cercetare la (introduceți numele institutului de cercetare). Comitetul de evaluare internă de la (introduceți instituția CEI) a revizuit protocolul studiului și și-a dat acordul pentru efectuarea studiului (introduceți numărul de aprobare în paranteză rotundă).

Datele dumneavoastră vor fi stocate pe serverele din (introduceți locul de stocare a datelor) și vor fi accesibile numai cercetătorilor afiliați la acest proiect. Datele dumneavoastră vor fi stocate aici timp de (indicați numărul de ani) ani. Datele dumneavoastră pot fi folosite în viitor pentru alte proiecte de cercetare care vizează în mod similar înțelegerea atitudinilor față de vaccinare. Utilizarea și stocarea datelor se efectuează în conformitate cu Regulamentul general privind protecția datelor (RGPD) și cu legislația națională.

Dacă aveți întrebări sau preocupări cu privire la acest studiu sau la modul în care vă folosim și stocăm datele, puteți lua legătura cu (introduceți numele) de la (introduceți adresa de e-mail).

**Consimțământul**

Fiind de acord să particip, înțeleg că:

Participarea mea este voluntară.

Datele mele vor fi folosite pentru activități de cercetare privind atitudinea față de vaccinare.

Datele mele vor fi anonimizate.

Datele mele vor fi stocate în siguranță, în conformitate cu normele RGPD și cu legislația națională.

Mă pot retrage oricând din studiu.

Sunteți de acord să participați la acest studiu?

**Da/Nu**

|  |  |  |  |
| --- | --- | --- | --- |
| **Subiect** | **Item** | **Întrebare** | **Opțiuni de răspuns** |
| **Date sociodemografice** | 1 | Ce vârstă aveți? | Numărul de ani |
| 2 | Care este sexul dumneavoastră? | * 1. Bărbătesc   2. Femeiesc   3. Non-binar   4. Altul/Prefer să nu răspund |
| 3 | Unde locuiți în țară? | Opțiuni pentru regiune adaptate contextului național (se numerotează de la 1) |
| 4 | Care este cel mai înalt nivel de studii absolvite? | Opțiuni adaptate la contextul național (se numerotează de la 1) |
| 5 | Sunteți în prezent...? | 1. Angajat 2. Lucrător independent 3. Fără loc de muncă 4. Elev 5. Pensionar 6. Inapt de muncă 7. Altele   99. Prefer să nu răspund |
| **Comportamentul față de vaccinare** | 6 | Din câte știți, ați făcut toate vaccinurile care v-au fost recomandate? | 1. Niciunul 2. Unele 3. Toate   99. Nu știu/Prefer să nu răspund |
| 7 | Ați refuzat sau ați amânat vaccinurile care v-au fost recomandate? | 1. Niciunul 2. Unele 3. Toate   99. Nu știu/ Prefer să nu răspund |
| 8 | În viitor, intenționați să vă vaccinați conform recomandărilor din țara dumneavoastră? | 1. Categoric nu 2. Probabil că nu 3. Poate 4. Probabil că da 5. Categoric   99. Nu știu/Prefer să nu răspund |
| **5C** | **Item** | **Întrebare** | **Opțiuni de răspuns pentru toate întrebările legate de cele 5C-uri** |
| În ce măsură sunteți sau nu sunteți de acord cu următoarele afirmații? | | | 1. Nu sunt deloc de acord 2. Parțial nu sunt de acord 3. Neutru 4. Sunt parțial de acord 5. Sunt întru totul de acord   99. Nu știu/ Prefer să nu răspund |
| **Convingere** | **9 (de bază)** | **În general, cred că vaccinurile sunt sigure.** |  |
| 10 | În general, cred că vaccinurile sunt eficace. |  |
| 11 | Am încredere că autoritățile de sănătate publică recomandă doar vaccinuri sigure și eficace. |  |
| **Confort** | **12 (de bază)** | **Mă vaccinez pentru că este prea riscant să mă îmbolnăvesc.** |  |
| 13 | Vaccinurile nu-mi sunt necesare, deoarece mă îmbolnăvesc rar. |  |
| 14 | Vaccinarea nu este necesară deoarece bolile care pot fi prevenite prin vaccinare nu mai sunt frecvente. |  |
| **Constrângeri** | **15 (de bază)** | **În practică, îmi va fi greu să mă vaccinez.** |  |
| 16 | Mă asigur că fac vaccinurile cele mai importante în timp util. |  |
| 17 | Îmi este ușor să accesez serviciile de vaccinare. |  |
| **Calcule** | **18 (de bază)** | **Când mă gândesc să mă vaccinez, cântăresc beneficiile și riscurile pentru a lua cea mai bună decizie posibilă.** |  |
| 19 | În general, fac vaccinurile pe care mi le recomandă medicul sau personalul medical. |  |
| 20 | Informațiile pe care le primesc despre vaccinuri de la autoritățile publice din domeniul sănătății sunt fiabile. |  |
| **Responsabilitatea colectivă** | **21 (de bază)** | **Mă vaccinez pentru că astfel protejez alte persoane.** |  |
| 22 | Când toată lumea este vaccinată, nu trebuie să mă vaccinez și eu. |  |
| 23 | Majoritatea rudelor și prietenilor mei apropiați vor să mă vaccinez. |  |

**Întrebări calitative care necesită un răspuns deschis**

1. Ce întrebări sau preocupări aveți când vă gândiți să vă vaccinați?

2. Care sunt primele lucruri care vă vin în minte când vă gândiți la vaccinuri?

3. **Convingerea**: În general, ce părere aveți despre siguranța și eficacitatea vaccinurilor?

4. **Confortul**: Cum vă evaluați riscul de a vă îmbolnăvi de boli care pot fi prevenite prin vaccinare?

5. **Constrângerile**: Ce fel de obstacole întâmpinați când încercați să vă vaccinați? Pot fi dificultăți fizice, psihologice sau de altă natură.

6. **Calculele**: Ce fel de informații căutați și citiți când încercați să luați o decizie cu privire la necesitatea vaccinării?

7. **Responsabilitatea colectivă**: Ce părere aveți despre vaccinare ca mijloc de a-i proteja pe ceilalți?

*This document serves as an editable version of the survey tool presented in Section 2.1 (Table 1) of ‘*[*Tools and methods for promoting vaccination acceptance and uptake: a social and behavioural science approach*](https://www.ecdc.europa.eu/en/publications-data/tools-and-methods-promoting-vaccination-acceptance-and-uptake-social-and)*’, published by ECDC on 28 April 2025. It provides users with an easier format to work with if they would like to use and adapt the original survey. Please consult the original report for all of the contextual details and instructions, as well as the references relating to individual survey items.*